Raġel ta' 23 sena minn Bormla nżamm arrestat wara li hedded lill-eks sieħba tiegħu li jagħmillha bomba mal-karozza u dan wassal biex il-bomb disposal unit kellu jagħmel tfittxija. Ir-raġel ġie akkużat li ta fastidju lil mara u l-ommha u heddidhom permezz ta' telefornati, messaġġi u nissel fihom biża'. Huma kien akkużat li kiser il-kundizzjonijiet tal-bail. L-Ispetturi Clayton Camilleri u Darren Buhagiar li mexxew il-prosekuzzjoni qalu li l-vittmi kienu mbeżża' u ma setgħux jorqdu. Il-Qorti semgħet kif il-Pulizija kellha titlob l-għajnuna tal-Forzi Armati ta' Malta biex tinvestiga din it-theddida tal-karozza bomba u kellha tingħalaq it-triq. L-akkużat wieġeb mhux ħati tal-akkużi miġjuba kontrih. L-avukat tad-difiża Franco Debono talab għall-ħelsien mill-arrest tal-akkużat u qal li din tista' tingħata taħt superviżjoni. L-avukat difensur Francesca Zarb qalet li r-raġel m'għandux mowbajl. Min-naħa tagħha l-Qorti ppreseduta mill-Maġistrat Yana Micallef Stafrace qalet li r-raġel diġà ngħata l-ħelsien mill-arrest fuq akkużi simili u jidher li mhux ta' min jafdah u għalhekk ċaħdet it-talba għall-ħelsien mill-arrest. .td_uid_3_600440b026c67_rand.td-a-rec-img{text-align:left}.td_uid_3_600440b026c67_rand.td-a-rec-img img{margin:0 auto 0 0}